
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 109 

4 Απριλίου 2013 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Αναγκαστική απαλλοτρίωση ακινήτων για αρχαιολογι¬ 
κούς σκοπούς στην Χαλκίδα του Νομού Εύβοιας. 1 
Μερική ανάκληση της αναγκαστικής απαλλοτρίωσης που 
κηρύχθηκε με την υτί αριθμ. Υ.1695/8388/5-12-1968 κοι¬ 
νή υπουργική απόφαση (ΦΕΚ 239/1968 Δ'). 2 

Ανάκληση της αναγκαστικής απαλλοτρίωσης που κηρύ¬ 
χθηκε με την υπ’ αριθμ. 1084596/9400/0010/20-11-02 

κοινή υπουργική απόφαση (ΦΕΚ 1044/2002 τ.Δ'). 3 

Τροποποίηση του εγκεκριμένου ρυμοτομικού σχεδίου 

πόλεως Κοζάνης στο Ο.Τ 390. 4 

Τροποποίηση του ρυμοτομικού σχεδίου πόλης Ιωαννί- 
νων στην οδό Αδμήτου, στα Ο.Τ.-97Α και 97Β, λόγω 
ακυρώσεως αυτού με την υπ’ αριθμ. 3188/2009 από¬ 
φαση ΣτΕ. και όσον αφορά στην ιδιοκτησία Νικο¬ 
λάου και Μιλτιάδη Σούλη. 5 


ΑΠΟΦΑΣΕΙ Σ 

Αριθμ. Δ10Δ1053339/1182 (1) 

Αναγκαστική απαλλοτρίωση ακινήτων για αρχαιολογικούς 
σκοπούς στην Χαλκίδα του Νομού Εύβοιας. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις του ν. 2882/2001 (ΦΕΚ 17/2001 τ.Α') 
«Κώδικας Αναγκαστικών Απαλλοτριώσεων Ακινήτων», 
όπως ισχύουν. 

2. Τις διατάξεις του ν. 3028/2002 (ΦΕΚ 153/28-6-2002 
«περί αναγκαστικής απαλλοτρίωσης ακινήτων για την 
προστασία των αρχαιοτήτων και εν γένει της Πολιτι¬ 
στικής Κληρονομιάς». 

3. Το ΥΠΠΟΤ/ΔΑΑΠ/Φ.64/122939/2037/16-1-2012 έγγρα¬ 
φο του Υπουργείου Πολιτισμού και Τουρισμού μετά των 
συνημμένων του, από τα οποία προκύπτει ότι έχουν τη¬ 
ρηθεί και οι προϋποθέσεις του άρθρου 3 του ν. 2882/01. 

4. Το ακριβές απόσπασμα από την 2/24-1-2006 συνε¬ 
δρίαση του Κεντρικού Αρχαιολογικού Συμβουλίου. 

5. Την ΥΠΠΟΤ/ΔΑΑΠ/Φ.64/3949/211/16-1-2012 βεβαίωση 
κάλυψης δαπάνης του Υπουργείου Πολιτισμού και Του¬ 


ριστικής Ανάπτυξης, σε βάρος του ΚΑΕ 971951 του ΤΑΠΑ, 
για την ανάγκη απαλλοτρίωσης ακινήτου, επί της οδού 
Μαυρομιχάλη 8 στην Χαλκίδα. 

6. Το π.δ. 185/6-10-2009 (ΦΕΚ 213/2009 τ.Α') «Ανασύ¬ 
σταση Υπουργείου Οικονομικών». 

7. Το π.δ. 85/2012 ΦΕΚ 141 Α' «Περί ίδρυσης και μετο- 
νομασίας Υπουργείων, μεταφορά και κατάργηση υπη¬ 
ρεσιών», σε συνδυασμό με το π.δ. 96/2012 «Σύσταση 
Γενικής Γραμματείας Πολιτισμού» (ΦΕΚ 154/τ.Α'/24-7-12). 

8. Το π.δ. 86/2012 ΦΕΚ 141 Α' «Περί διορισμού Υπουρ¬ 
γών, Αναπληρωτών Υπουργών και Υφυπουργών». 

9. Το π.δ. 90/2012 ΦΕΚ 144 Α' «Περί διορισμού Υπουρ¬ 
γού και Υφυπουργών». 

10. Την υπ’ αριθμ. Δ6Α 1104503 ΕΞ 2011/21-7-2011 (ΦΕΚ 
1670/2011 Β') απόφαση των Υπουργών Διοικητικής Με¬ 
ταρρύθμισης και Ηλεκτρονικής Διακυβέρνησης και Οι¬ 
κονομικών για την έναρξη για την έναρξη λειτουργίας 
της Γ ενικής Γ ραμματείας Δημόσιας Περιουσίας, με τις 
διατάξεις του άρθρου 20 του ν. 3965/2011. (ΦΕΚ 113 Α'). 

11. Την υπ’ αριθμ. Υ27/27-6-2012 (ΦΕΚ 2048/Β'/28-6-12) 
απόφαση του Πρωθυπουργού σχετικά με ανάθεση αρ¬ 
μοδιοτήτων στον Αναπληρωτή Υπουργό Παιδείας και 
Θρησκευμάτων, Πολιτισμού και Αθλητισμού Κωνστα¬ 
ντίνο Τζαβάρα. 

12. Το π.δ. 96/2012 «Σύσταση Γενικής Γραμματείας 
Πολιτισμού στο ΥΠΑΙΘΠΑ» (ΦΕΚ 154/Α'/24-7-2012), απο¬ 
φασίζουμε: 

1. Κηρύσσουμε αναγκαστική απαλλοτρίωση ακινήτου 
για λόγους δημόσιας ωφέλειας, έκτασης συνολικού 
εμβαδού 234,35 μ2 που βρίσκεται επί της οδού Μαυρο¬ 
μιχάλη 8 στην Χαλκίδα, στον Νομό Εύβοιας και απει¬ 
κονίζεται στο, με κλίμακα 1:200 και στοιχεία 1, 2, 3, 4. 

12, 13, 1, από τον Μάιο 2010 (Α/Α 3387), κτηματολογικό 
διάγραμμα - πίνακα, το οποίο έχουν συντάξει οι Στ. 
Κλωνιζάκη, Π. Κάνης και Μ. Γιοχάλα και έχει θεωρήσει, 
στις 21-5-2010, στις 21-5-2010 ο Προϊστάμενος της Δ/ 
νσης Αποτυπώσεων και Συντηρήσεως Κτιρίων Νικόλαος 
Τρικαλινός. Η απαλλοτρίωση κηρύσσεται για την προ¬ 
στασία, συντήρηση και ανάδειξη του γειτνιάζοντος, με 
το υπό απαλλοτρίωση ακίνητο, οθωμανικού τεμένους. 

Η προβολή δικαιωμάτων κυριότητας επί της έκτασης 
που απαλλοτριώνεται περιγράφεται στον ανωτέρω κτη- 
ματολογικό πίνακα. 

Η απαλλοτρίωση κηρύσσεται υπέρ του Δημοσίου και 
η δαπάνη θα βαρύνει τον προϋπολογισμό του Ταμείου 
Αρχ/κών Πόρων και Απαλλοτριώσεων, ΚΑΕ 971951. 

2. Η απόφαση ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 2013 

οι υπουργοί 

ΑΝΑΠΛΗΡΩΤΗΣ ΥΠΟΥΡΓΟΣ 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΟΙΚΟΝΟΜΙΚΩΝ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΙΩΑΝΝΗΣ ΣΤΟΥΡΝΑΡΑΣ ΚΩΝΣΤΑΝΤΙΝΟΣ ΤΖΑΒΑΡΑΣ 
-♦- 

Αριθμ. Δ10Δ1053314/1333/ΕΞ2013 (2) 

Μερική ανάκληση της αναγκαστικής απαλλοτρίωσης που 
κηρύχθηκε με την υπ’ αριθμ. Υ.1695/8388/5-12-1968 κοι¬ 
νή υπουργική απόφαση (ΦΕΚ 239/1968 Δ'). 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - ΥΓΕΙΑΣ 

Έχοντας υπόψη: 

1. - Τις διατάξεις του άρθρου 12 παρ. 3 του ν. 2882/2001 
(ΦΕΚ 17/Α') «Κώδικας Αναγκαστικών Απαλλοτριώσεων 
Ακινήτων». 

2. - Την υπ’ αριθμ. Υ.1695/8388/5-12-1968 κοινή υπουργική 
απόφαση (ΦΕΚ 239/1968 Δ') των Υπουργών Οικονομι¬ 
κών και Κοινωνικών Υπηρεσιών με την οποία κηρύχθη¬ 
κε αναγκαστική απαλλοτρίωση για την αποκατάσταση 
σεισμοπλήκτων στην περιοχή του οικισμού Πραμάντα 
Ιωαννίνων. 

3. - Τα ΔΥ8γ/Γ.Π.94392/13-8-2009 και ΔΥ8γ/Γ.Π.165150/ 
12-3-2010 έγγραφα του Υπουργείου Υγείας και Κοινωνι¬ 
κής Αλληλεγγύης και τα συνημμένα σ’ αυτά στοιχεία, με 
τα οποία προτείνεται η μερική ανάκληση της ανωτέρω 
απαλλοτρίωσης. 

4. - Τις από 1-3-2010, 23-2-2010 και 25-2-2010 (σύνολο 7) 
Υπεύθυνες Δηλώσεις των κληρονόμων του πρώην ιδιο¬ 
κτήτη με τις οποίες δέχονται την μερική ανάκληση της 
απαλλοτρίωσης. 

5. - Τα 7844/29-9-2011 και 7005/12-7-2011 Διπλότυπα 
Είσπραξης Τύπου Α' της Δ.Ο.Υ. Ιλίου, το 5336/26-1-2012 
Διπλότυπο Είσπραξης Τύπου Α' της Δ.Ο.Υ. Κορυδαλ¬ 
λού, το 4986/14-7-2011 Διπλότυπο Είσπραξης Τύπου Α' 
της Δ.Ο.Υ. Ανω Λιοσίων, το 4706/12-7-2011 Διπλότυπο 
Είσπραξης Τύπου Α' της Δ.Ο.Υ. Πετρούπολης και τα 
5286/9-9-2011 και 5287/9-9-2011 Διπλότυπα Είσπραξης 
Τύπου Α' της Δ.Ο.Υ. Ζωγράφου, από τα οποία προκύ¬ 
πτει ότι η αποζημίωση που καθορίστηκε με την π.ε. 
1143113/6189/Δ0010/24-2-2011 απόφαση του Υπουργού 
Οικονομικών, έχει επιστραφεί στο Δημόσιο. 

6. - Το π.δ. 185/2009 (ΦΕΚ 213/2009 Α') «Ανασύσταση 
Υπουργείου Οικονομικών κ.λπ.». 

7. - Τ ις διατάξεις του άρθρου 20 του ν. 3965/2011 (ΦΕΚ 
113/2011 Α') περί σύστασης Γενικής Γραμματείας Δημό¬ 
σιας Περιουσίας. 

8. - Το π.δ. 85/2012 (ΦΕΚ 141/2012 Α') «περί ίδρυσης και 
μετονομασίας Υπουργείων, μεταφορά και κατάργηση 
Υπηρεσιών». 

9. - Το π.δ. 86/2012 (ΦΕΚ 141/2012 Α') «Διορισμός Υπουρ¬ 
γών, Αναπληρωτών Υπουργών και Υφυπουργών». 

10. - Το π.δ. 90/2012 (ΦΕΚ 144/2012 Α') «Διορισμός 
Υπουργού και Υφυπουργών», αποφασίζουμε: 


1- Ανακαλούμε μερικά την αναγκαστική απαλλοτρίωση 
που κηρύχθηκε με την υπ’ αριθμ. Υ. 1695/8388/5-12-1968 
κοινή υπουργική απόφαση (ΦΕΚ 239/1968 Δ') για την απο¬ 
κατάσταση σεισμοπλήκτων στην περιοχή του οικισμού 
Πραμάντα Ιωαννίνων, ως προς τμήμα εμβαδού 405,20 ηη 
της με α/α κτηματοτεμαχίου 27 ιδιοκτησίας, όπως αυτό 
σημειώνεται με μώβ χρώμα στο 127/9/20-9-1968 κτηματο- 
λογικό ισχύον ρυμοτομικό και διάγραμμα διανομής πα¬ 
ράλληλα της Υπηρεσίας Οικισμού του ΥΠΕΧΩΔΕ, όπως 
αυτό συμπληρώθηκε από τη Δ/νση Τεχνικών Υπηρεσιών 
του Υπουργείου Υγείας και Κοινωνικής Αλληλεγγύης και 
θεωρήθηκε από τον Προϊστάμενο της Υπηρεσίας αυτής 
Λεωνίδα Θωμάκο στις 30-7-2009 και στον από 7-8-1968 
αντίστοιχο κτηματολογικό πίνακα, νόμιμα θεωρημένα, 
γιατί δεν είναι αναγκαίο για την εκπλήρωση του αρχικού 
ή άλλου σκοπού δημόσιας ωφέλειας. 

2- Η απόφαση αυτή ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μαρτίου 2013 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ 

ΙΩΑΝΝΗΣ ΣΤΟΥΡΝΑΡΑΣ ΑΝΔΡΕΑΣ ΛΥΚΟΥΡΕΝΤΖΟΣ 
-♦- 

Αριθμ. Δ12δ/ο/2296 (3) 

Ανάκληση της αναγκαστικής απαλλοτρίωσης που κηρύ¬ 
χθηκε με την υπ’ αριθμ. 1084596/9400/0010/20-11-02 
κοινή υπουργική απόφαση (ΦΕΚ 1044/2002 τ.Δ'). 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις του άρθρου 11 παρ. 1 του ν. 2882/2001 
(ΦΕΚ 17/6-2-2001 τ.Α') «Κώδικας Αναγκαστικών Απαλ¬ 
λοτριώσεων», όπως συμπληρώθηκε με τις διατάξεις 
του άρθρου 7Α, άρθρο 1, παρ. 3 του ν. 2985/2002 (ΦΕΚ 
18/4-2-2002) και τροποποιήθηκε με τις διατάξεις του 
ν. 4070/10-4-2012 (ΦΕΚ 82/10-4-2012 τ.Α'). 

2. Το π.δ. 85/2012 (ΦΕΚ 141/21-6-2012 τ.Α') «Ιδρυση και 
μετονομασία Υπουργείων, μεταφορά και κατάργηση 
υπηρεσιών» και π.δ. 86/2012 (ΦΕΚ 141/21-6-2012 τ.Α') «Δι¬ 
ορισμός Υπουργών Αναπληρωτών Υπουργών και Υφυ¬ 
πουργών». 

3. Την υπ’ αριθμ. Υ43/5-7-2012 (ΦΕΚ 2094/6-7-2012 τ.Β') 
απόφαση του Πρωθυπουργού με Θέμα «Καθορισμός 
αρμοδιοτήτων του Αναπληρωτή Υπουργού Ανάπτυξης, 
Ανταγωνιστικότητας, Υποδομών Μεταφορών και Δικτύ¬ 
ων Σταύρου Καλογιάννη». 

4. Την υπ’ αριθμ. Δ17α/04/125/Φ.Θ.2.2.1/7-8-2012 (ΦΕΚ 
2308/8-8-2012 τ.Β') απόφαση μεταβίβασης Δικαιώματος 
υπογραφής «με εντολή Αναπληρωτή Υπουργού» στο 
Γενικό Γραμματέα και στους Προϊσταμένους των Γε¬ 
νικών Διευθύνσεων και των τμημάτων της Γ.Γ.Δ.Ε. του 
Υπουργείου Ανάπτυξης. Ανταγωνιστικότητας, Υποδομών 
και Δικτύων. 

5. Την υπ’ αριθμ. 1084596/9400/0010/20-11-02 κοινή 
υπουργική απόφαση (ΦΕΚ 1044/2002 τ.Δ')., με την οποία 
κηρύχθηκε η αναγκαστική απαλλοτρίωση για τη διά- 







ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


1135 


νοιξη των οδών Μοίρας και Καψαλά από την συμβολή 
τους με την Ε.Λ.Ε.Σ.Σ. (Ελεύθερη Λεωφόρο Ελευσίνας - 
Σταυρού - Σπάτων) έως το ρέμα Λούτσας στο Δήμο 
Μάνδρας, Νομού Αττικής. 

6. Το υπ’ αριθμ. Α/6/01/08/18/67914/2-6- 05 έγγραφο της 
ΕΥΔΕ/ΣΕΡΑ, σύμψωνα με το οποίο η προς ανάκληση 
έκταση δεν απαιτείται για τον σκοπό, για τον οποίο 
απαλλοτριώθηκε, αποφασίζουμε: 

Ανακαλούμε την αναγκαστική απαλλοτρίωση που κη¬ 
ρύχθηκε με την υπ’ αριθμ. 1084596/9400/0010/20-11-02 
κοινή υπουργική απόφαση (ΦΕΚ 1044/2002 τ.Δ'), με την 
οποία κηρύχθηκε η αναγκαστική απαλλοτρίωση για τη 
διάνοιξη των οδών Μοίρας και Καψαλά, από την συμβολή 
τους με την Ε.Λ.Ε.Σ.Σ. (Ελεύθερη Λεωφόρο Ελευσίνας - 
Σταυρού - Σπάτων) έως το ρέμα Λούτσας στο Δήμο 
Μάνδρας, Νομού Αττικής, γιατί δεν κρίνεται αναγκαία 
για τον σκοπό που απαλλοτριώθηκε, ως προς το σύνολο 
των ιδιοκτησιών όπως αυτές εικονίζονται με κλίμακα 
1:500 στο από 12-9-2005 ανακλητικό κτηματολογικό διά¬ 
γραμμα και στον αντίστοιχο ανακλητικό κτηματολογικό 
πίνακα, τα οποία έχει συντάξει η υπηρεσία μας. 

Η προς ανάκληση έκταση είναι: 4.456,65 μ2. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μαρτίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΣΤΑΥΡΟΣ ΚΑΛΟΓΙΑΝΝΗΣ 
-♦- 

Αριθμ. 22086/1482 (4) 

Τροποποίηση του εγκεκριμένου ρυμοτομικού σχεδίου 
πόλεως Κοζάνης στο Ο.Τ 390. 

Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν.Δ. 17/7/23, και ειδικότερα των 
άρθρων 3, 9,11, 70 περί «σχεδίων πόλεων, κωμών κ.τ,λ.» 
όπως τροποποιήθηκαν και συμπληρώθηκαν μεταγενέ¬ 
στερα. 

2. Το ν. 1337/83 (ΦΕΚ 33/Α714-3-83) περί «επέκτασης 
των Πολεοδομικών σχεδίων, Οικιστική ανάπτυξη και 
σχετικές ρυθμίσεις». 

3. Τις διατάξεις του άρθρου 29 του ν. 2831/00 (ΦΕΚ 
140/Α'/00), όπως αντικαταστάθηκαν από το άρθρο 10 
του ν. 3044/2002 (ΦΕΚ 197/Α702). 

4. Την υπ’ αριθμ. 6 Εγκ. 5-5-2006 περί άσκησης αρμο¬ 
διοτήτων πολεοδομικού σχεδιασμού. 

5. Το ν. 3852/10 (ΦΕΚ 87/Α77-6-2010) «Νέα Αρχιτεκτο¬ 
νική της Αυτοδιοίκησης και της Αποκεντρωμένης Δι¬ 
οίκησης- Πρόγραμμα Καλλικράτης» και ειδικότερα το 
άρθρο 186 παρ. II υποπ. ΣΤ αρ. 39. 

6. Το π.δ. 146/2010 «Οργανισμός της Περιφέρειας Δυ¬ 
τικής Μακεδονίας» (ΦΕΚ 239/Α727-12-2010). 

7. Το π.δ. 22-1-29 (ΦΕΚ 32/Α729-1-29) «Περί τροπο- 
ποιήσεως και επεκτάσεως του εγκεκριμένου σχεδίου 
πόλεως της Κοζάνης», το Β.Δ/γμα 3-9-69 (ΦΕΚ 193/Δ7 
15-10-69) «Περί αναθεώρησης των όρων και περιορισμών 
δομήσεως των οικοπέδων και περί ύψους οικοδομών και 
μεγίστου αριθμού ορόφων της πόλεως Κοζάνης» και 
το π.δ. 21-11-78 (ΦΕΚ 664/Δ714-12-78) «Περί καθορισμού 
συντελεστών και όρων δομήσεως εις την εντός του 
εγκεκριμένου ρυμοτομικού σχεδίου περιοχήν Κοζάνης». 


8. Την υπ’ αριθμ. 7179/423/12-2-86 (ΦΕΚ 68/Δ718-2-86) 
έγκριση Γενικού Πολεοδομικού Σχεδίου Δήμου Κοζάνης. 

9. Την υπ’ αριθμ. 5699/18-9-97 (ΦΕΚ 837/Δ72-10-97) από¬ 
φαση Νομάρχη Κοζάνης «Αναθεώρηση όρων δόμησης 
Κοζάνης - Λοιποί όροι δόμησης». 

10. Την υπ’ αριθμ. 2411/8-5-97 (ΦΕΚ 498/Δ713-6-97) από¬ 
φαση Νομάρχη Κοζάνης για την «Αναθεώρηση όρων 
δόμησης -Ύψη - Ειδικοί όροι δόμησης περιοχής Αγίων 
Αναργύρων Κοζάνης». 

11. Το υπ’ αριθμ. 171/24-1-2013 έγγραφο του τμήματος 
Πολεοδομικού Σχεδιασμού και Εφαρμογών της Δ/νσης 
Πολεοδομικού Σχεδιασμού-Εφαρμογών και Υπηρεσίας 
Δόμησης του Δήμου Κοζάνης, με το οποίο μας διαβι¬ 
βάστηκε φάκελος για τροποποίηση του εγκεκριμένου 
ρυμοτομικού σχεδίου πόλεως Κοζάνης στο Ο.Τ. 390 και 
με το οποίο βεβαιώνεται ότι κατά της εν λόγω τροπο¬ 
ποίησης δεν έχουν υποβληθεί ενστάσεις, δεν υπάρχουν 
οικόπεδα που να γίνονται μη άρτια ή να θίγονται από 
την τροποποίηση και δεν επέρχεται μείωση κοινοχρή¬ 
στου χώρου. 

12. Την υπ’ αριθμ. 578/2011 απόφαση Δημοτικού Συμ¬ 
βουλίου Κοζάνης με την οποία αυτό επικαιροποιεί την 
υπ’ αριθμ. 171/2004 απόφασή του, για κατασκευή Νηπι¬ 
αγωγείου σε αδόμητο οικόπεδο φερόμενων ιδιοκτητών 
κληρονόμων Κλείδη και γνωμοδοτεί θετικά για την τρο¬ 
ποποίηση του εγκεκριμένου ρυμοτομικού σχεδίου Κο¬ 
ζάνης στο Ο.Τ 390 και συγκεκριμένα για τη δημιουργία 
«χώρου Νηπιαγωγείου». 

13. Την υπ’ αριθμ. 659/2011 απόφαση Δημοτικού Συμ¬ 
βουλίου Κοζάνης με την οποία αυτό κηρύσσει υπέρ 
του Δήμου Κοζάνης αναγκαστική απαλλοτρίωση σε 
οικόπεδο έκτασης 768,82 τ.μ., φερόμενων ιδιοκτητών 
κληρονόμων Κλείδη, στο Ο.Τ 390 του εγκεκριμένου ρυ¬ 
μοτομικού σχεδίου Κοζάνης. 

14. Το από 21-1-2013 ενημερωτικό σημείωμα της νομι¬ 
κής υπηρεσίας του Δήμου Κοζάνης για το ιδιοκτησιακό 
καθεστώς του οικοπέδου, με το οποίο προσκομίζονται 
οι αναφερόμενες σε αυτό συμβολαιογραφικές πράξεις. 

15. Το πρακτικό καταλληλότητας της επιτροπής του 
άρθρου 18 παρ. 6 του ν. 3467/2006 (ΦΕΚ 128/Α721-6-2006), 
με το οποίο η επιτροπή κρίνει ότι ο προτεινόμενος χώ¬ 
ρος στην οδό Ολύμπου, εμβαδού Ε=768,80 μ2, είναι κα¬ 
τάλληλος για την ανέγερση Νηπιαγωγείου. 

16. Την υπ’ αριθμ. 6849/503/8-2-2013 εισήγηση της 
Δ/νσης Περιβάλλοντος και Χωρικού Σχεδιασμού - Τμή¬ 
μα Χωρικού Σχεδιασμού. 

17. Την υπ’ αριθμ. 57528/2325/24-10-2012 (ΦΕΚ 517/ 
Υ.Ο.Δ.Δ/8-11-2012) απόφαση Γενικού Γραμματέα Αποκε¬ 
ντρωμένης Διοίκησης Ηπείρου - Δυτικής Μακεδονίας, 
με την οποία συγκροτήθηκε το ΣΥ.ΠΟ.Θ.Α της Περιφε¬ 
ρειακής Ενότητας Κοζάνης. 

18. Την υπ’ αριθμ. 3/6-3-2013 θετική γνωμοδότηση 
ΣΥ.ΠΟ.Θ.Α Π.Ε Κοζάνης που διατυπώθηκε στην 1η Συ¬ 
νεδρίαση Θέμα 2ο, στις 6-3-2013. 

19. Τις διατάξεις του άρθρου 90 του «Κώδικα Νομο¬ 
θεσίας για την Κυβέρνηση και τα κυβερνητικά όργανα» 
(ΦΕΚ 98/Α722-4-2005) που κυρώθηκε με το άρθρο Τ του 
π.δ. 63/2005 και το γεγονός ότι από την εφαρμογή των 
κανονιστικών αυτών διατάξεων δεν προκαλείται δαπάνη 
σε βάρος του Κρατικού ή Δημοτικού προϋπολογισμού. 

Και επειδή: 

1. Η συγκεκριμένη τροποποίηση δεν αντίκειται στις 
διατάξεις της εγκυκλίου 6/5-5-2006. 

2. Κρίνεται αναγκαία η κατασκευή νηπιαγωγείου στο 
κέντρο της πόλης της Κοζάνης λόγω της έλλειψης 
καταλλήλων χώρων, ενώ ταυτόχρονα επιτυγχάνεται η 
εκπλήρωση του σκοπού της δωρεάς των κληρονόμων 
Κλείδη καθώς ποσοστό πενήντα τις εκατό του οικοπέ¬ 
δου (50 %), έχει ήδη δωρηθεί από τους ιδιοκτήτες του 
στον Οργανισμό Σχολικών Κτιρίων (Ο.Σ.Κ) με σκοπό τη 
στέγαση Νηπιαγωγείου, αποφασίζουμε: 

1) Την τροποποίηση του εγκεκριμένου ρυμοτομικού 
σχεδίου πόλεως Κοζάνης του Δήμου Κοζάνης στο Ο.Τ. 
390 και συγκεκριμένα, την αλλαγή χρήσης του αδόμητου 
οικοπέδου με αριθμό (1) σε «χώρο Νηπιαγωγείου», όπως 
φαίνεται στο συνημμένο τοπογραφικό διάγραμμα για 
τους παραπάνω αναφερόμενους λόγους. 

2) Η ισχύς της παρούσας αρχίζει από την δημοσίευση 
στην Εφημερίδα της Κυβερνήσεως. 

3) Η παρούσα απόφαση και τα συνημμένα σχέδια 
που τη συνοδεύουν να αναρτηθούν στο κτίριο της Π.Ε. 


Κοζάνης της Περιφέρειας Δυτικής Μακεδονίας, Δ/νση 
Περιβάλλοντος και Χωρικού Σχεδιασμού 3ος όροφος, 
για 15 ημέρες μετά τη δημοσίευση της απόφασης και 
των συνημμένων σχεδίων που τη συνοδεύουν στο 
ΦΕΚ. 

Επιτρέπεται η υποβολή προσφυγής στον Γενικό Γραμ- 
ματέα Αποκεντρωμένης Διοίκησης Ηπείρου - Δυτικής 
Μακεδονίας, μόνο για παράβαση του Νόμου, σύμφωνα 
με τις διατάξεις των άρθρων 227 και 238 του ν. 3852/2010 
(ΦΕΚ 87/Α'/7-6-2010) και σε προθεσμία δέκα πέντε (15) 
ημερών από τη δημοσίευση της απόφασης στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 20 Μαρτίου 2013 

Ο Περιφερειάρχης 
ΓΕΩΡΓΙΟΣ ΔΑΚΗΣ 

Αριθμ. 17233/861 (5) 

Τροποποίηση του ρυμοτομικού σχεδίου πόλης Ιωαννί- 
νων στην οδό Αδμητου, στα Ο.Τ.-97Α και 97Β, λόγω 
ακυρώσεως αυτού με την υπ’ αριθμ. 3188/2009 από¬ 
φαση ΣτΕ. και όσον αφορά στην ιδιοκτησία Νικολά¬ 
ου και Μιλτιάδη Σούλη. 

Ο ΠΕΡΙΦΕΡΕΙΑΡΧΗΣ ΗΠΕΙΡΟΥ 

Έχοντας υπόψη: 

1. Τις διατάξεις των παρ. 4 και 5 του άρθρου 38 του 
ν. 1337/83 (ΦΕΚ 33/Α') «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις». 

2. Τις διατάξεις του άρθρου 3 του Ν.Δ. της 17.7.1923 
(ΦΕΚ 228/Α'/16-8-23) «Περί σχεδίων πόλεων και κωμών 
του Κράτους» όπως μεταγενέστερα τροποποιήθηκαν 
και συμπληρώθηκαν. 

3. Τις διατάξεις του ν. 2508 (ΦΕΚ 124/13-6-97) «βιώσι¬ 
μη οικιστική ανάπτυξη πόλεων και οικισμών και άλλες 
διατάξεις». 

4. Τις διατάξεις του ν. 2831/00 (ΦΕΚ 140Α') και ειδικό¬ 
τερα το άρθρο 29 αυτού όπως τροποποιήθηκε και ισχύει 
με το άρθρο 10 του ν. 3044/27-8-02 (ΦΕΚ 197/27-8-02) 
«...και ρυθμίσεις άλλων θεμάτων αρμοδιότητας Υπουρ¬ 
γείου Περιβάλλοντος, Χωροταξίας και ΔημοσίωνΈργων». 

5. Τις διατάξεις του ν. 3852/10 (ΦΕΚ 87/Α72010) και 
συγκεκριμένα το αρθ. 186 αυτού. 

6. Τις διατάξεις του ν. 4067/2012 (ΦΕΚ 79/Α79-4-2012) και 
ειδικότερα το άρθρο 32 αυτού, καθώς και η εγκ.-10/2012 
σχετικά με τις αρμοδιότητες γνωμοδότησης ΣΥ.ΠΟ.Θ.Α. 

7. Το π.δ. 140/2010 (ΦΕΚ 233/Α727.12.2010) «Οργανισμός 
της Περιφέρειας Ηπείρου». 

8. Το Β.Δ. 6-10-1954 (ΦΕΚ 257/Α71954) «Περί της έγκρι¬ 
σης του ρυμοτομικού σχεδίου της πόλης των Ιωαννίνων» 
στο οποίο περιλαμβάνεται και η περιοχή του θέματος. 

9. Το Γ.Π.Σ. πόλης Δήμου Ιωαννιτών όπως εγκρίθηκε με 
την υπ’ αριθμ. 71887/3169/29-10-86 κοινή απόφαση Υπουρ¬ 
γών Γεωργίας και ΠΕΧΩΔΕ (ΦΕΚ 58/Δ787) όπως αυτό 
τροποποιήθηκε με την υπ’ αριθμ. 55389/1902/10-1-1995 
απόφαση ΥΠΕΧΩΔΕ (ΦΕΚ 378/Δ75-6-1995) και βρίσκεται 
υπό αναθεώρηση στο υπό θεσμοθέτηση Β2 στάδιο. 

10. Την υπ’ αριθμ. 2216/15-5-2002 απόφαση Γ.Γ.Π.Η. (ΦΕΚ 
485/Δ711-6-02) επανέγκρισης ρ.σ. στην οδό Αδμήτου και 
στη συμβολή της με την οδό Σολωμού. 

11. Την υπ’ αριθμ. 11467/23-8-02 απόφαση ΥΠΕΧΩΔΕ. 

12. Την υπ’ αριθμ. 6/22-12-2004 πράξη αναλογισμού 
η οποία κυρώθηκε με την υπ’ αριθμ. 12254/12-12-2005 
απόφαση Δημάρχου Ιωαννιτών. 

13. Την υπ’ αριθμ. 275/2005 απόφαση Διοικητικού Εφε- 
τείου. 

14. Την υπ’ αριθμ. 3188/2009 απόφαση ΣτΕ. 

15. Την υπ’ αριθμ. 181/2007 απόφασης Μονομελούς 
Πρωτοδικείου Ιωαννίνων, καθορισμού ύψους αποζημι- 
ώσεως επί της οδού Αδμήτου. 

16. Την από 7-11-2008 Γνωστοποίηση Παρακατάθεσης 
Αποζημίωσης Ρυμοτομηθέντων Ακινήτων σε Εφαρμο¬ 
γή του Σχεδίου Πόλης Ιωαννίνων με αριθμό ΦΕΚ 514/ 
ΑΑΠ/18-11-2008. 

17. Τις υπ’ αριθμ. 712/2011 και 329/2012 αποφάσεις Δ.Σ. 
Δήμου Ιωαννιτών. 

18. Την υπ’ αριθμ. 71991/4476/5-11-12 εισήγηση της υπη¬ 
ρεσίας μας προς το ΣΥΠΟΘΑ Ιωαννίνων. 

19. Την από 7-2-2013 γνωμοδότηση του ΣΥΠΟΘΑ ΠΕ 
Ιωαννίνων 6ης συνεδρίασης / 3ο θέμα. 


Επειδή η αρχική έγκριση του ρυμοτομικού σχεδίου της 
πόλης Ιωαννίνων στο οποίο συμπεριλαμβάνεται και η 
περιοχή της οδού Αδμήτου, έγινε με το από 6-10-1954 
Β.Δ. (ΦΕΚ 257/Α71954). 

Όσο αφορά στην τροποποίηση του εγκεκριμένου ρυ¬ 
μοτομικού σχεδίου πόλης Ιωαννίνων στην οδό Αδμήτου, 
στα Ο.Τ.-97Α και 97Β και όσον αφορά στην ιδιοκτησία 
Νικολάου και Μιλτιάδη Σούλη, λόγω ακυρώσεως αυτού 
με την υπ’ αριθμ. 3188/2009 απόφαση ΣτΕ έχουμε να 
σημειώσουμε τα εξής: 

Με δεδομένο εν τέλει την υπ’ αριθμ. 3188/2009 από¬ 
φαση ΣτΕ, σύμφωνα με την οποία ακυρώθηκαν οι προ- 
σβληθείσες διοικητικές πράξεις κατά το μέρος που αφο¬ 
ρούν τη ρυμοτομούμενη ιδιοκτησία των Σούλη Νικόλαου 
κ.λπ., γιατί με την υπ’ αριθμ. 2216 π.ε./15.5.2002 απόφαση 
Γ.Γ.Π.Η. όπου επανεγκρίθηκε το σχέδιο στην εν λόγω 
περιοχή δεν προέκυπτε η δυνατότητα της άμεσης συ- 
ντελέσεως της απαλλοτρίωσης με την καταβολή της 
προσήκουσας αποζημιώσεως από το Δήμο που αποτελεί 
τη δεύτερη αναγκαία προϋπόθεση για την επανεπιβολή 
ρυμοτομικής απαλλοτριώσεως. Επιστράφηκε λοιπόν το 
γραμμάτιο παρακαταθήκης υπέρ της αποζημιώσεως των 
ιδιοκτητών Σούλη Νικόλαου κ.λπ. ύψους 140.367,00 ευρώ 
και ως εκ τούτου ακυρώθηκε το Ρ.Σ. στην οδό Αδμήτου 
μόνο όσον αφορά την ως άνω ιδιοκτησία αφού για τις 
υπόλοιπες ιδιοκτησίες επί της εν λόγω οδού συντελέ- 
σθηκε η απαλλοτρίωση, τέθηκαν τα ρυμοτομούμενα σε 
κοινή χρήση και κατεδαφίστηκαν ορισμένα κτίσματα. 

Επειδή η διάνοιξη της οδού Αδμήτου εξυπηρετεί την 
ευρύτερη περιοχή συμβάλει στην αποσυμφόρηση πυ- 
κνοδομημένου τμήματος της πόλης, αποτελεί τμήμα 
του εγκάρσιου οδικού άξονα που συνδέει άλλους βα¬ 
σικούς κάθετους οδικούς άξονες στην περιοχή αυτή, 
(οδός Ρώμα, ΚΑ Φεβρουάριου, Κάτσαρη). Η ρύθμιση αυτή 
έχει γίνει αποδεκτή με αριθμ. 3188/2009 απόφαση ΣτΕ 
αφενός, και αφετέρου υπάρχει η δυνατότητα άμεσης 
κατά νόμο συντέλεσης της νέας απαλλοτρίωσης με την 
καταβολή της οφειλόμενης αποζημίωσης από τον Δ.Ι. 
στους φερόμενους ως ιδιοκτήτες. 

Ως εκ τούτου συντρέχει πολεοδομική ανάγκη για την 
επανέγκριση του ρ.σ. στην ως άνω οδό, όσον αφορά 
μόνο την ιδιοκτησία Νικολάου και Μιλτιάδη Σούλη με 
αριθ. 17, για την οποία και μόνο έχει ακυρωθεί το σχέ¬ 
διο με την απόφαση του ΣτΕ, πολύ δε περισσότερο 
όταν όλες οι υπόλοιπες ιδιοκτησίες επί της οδού που 
ρυμοτομούνται η απαλλοτρίωση έχει συντελεσθεί και οι 
ιδιοκτήτες τους έχουν θέσει τα ρυμοτομούμενα τμήματα 
τους σε κοινή χρήση. 

Η διάταξη του άρθ. 11 παρ. 6 του ν. 2882/2001 ορίζει 
σαφώς ότι αν η απόφαση κήρυξης της απαλλοτρίωσης 
ακυρωθεί δικαστικά ως παράνομη, όπως ισχύει στην 
προκειμένη περίπτωση της οδού Αδμήτου για την ιδι¬ 
οκτησία με αριθ. 17 και μόνο, επιτρέπεται η κήρυξη της 
απαλλοτρίωσης του ίδιου ακινήτου και για τον ίδιο σκο¬ 
πό διότι α)- υπάρχει πολεοδομική ανάγκη και β)- για την 
ως άνω ρυμοτομία η πίστωση με ΚΑ-00-7424.003 που 
είχε εγγράφει στον προϋπολογισμό του Δήμου οικονο¬ 
μικού έτους 2011, έχει μεταφερθεί στον προϋπολογισμό 
του Δήμου οικονομικού έτους 2012, στον ΚΑ-40-7424.003. 

Επειδή η ως άνω τροποποίηση δεν επιφέρει αύξηση 
του ισχύοντος συντελεστή δόμησης στην περιοχή, ούτε 
αλλαγή των γενικών κατηγοριών χρήσεων της περιοχής, 

σύμφωνα με τις διατάξεις του από 23-2-1987 π.δ/τος 
(ΦΕΚ 166/Δ'), δυσμενέστερη για το φυσικό και δομημένο 
περιβάλλον. 

Επίσης έχει σημειακό - εντοπισμένο χαρακτήρα και 
δεν εμπίπτει σε ζώνη πεντακοσίων μέτρων από την 
ακτή, σε παραδοσιακό οικισμό, σε τοπίο ιδιαιτέρου φυ¬ 
σικού κάλλους, σε αρχαιολογικό χώρο, σε δάση και δα¬ 
σικές εκτάσεις και σε περιοχές προστατευόμενες βάσει 
διεθνών συνθηκών ή βάσει των Αρθ-18 και Αρθ-19 του 
ν. 1650/86 (ΦΕΚ 160/Α71986) «προστασία του περ/ντος 
από τη ρύπανση», όπως ισχύει. 

Υπαγορεύεται από πολεοδομικά κριτήρια, αποβλέπει 
στη θεραπεία πολεοδομικών αναγκών και δεν επιφέρει 
μείωση των κοινοχρήστων χώρων αλλά αντίθετα αύξη¬ 
ση αυτών, αποφασίζουμε: 

Την τροποποίηση του ρυμοτομικού σχεδίου πόλης 
Ιωαννίνων στην οδό Αδμήτου, στα Ο.Τ.-97Α και 97Β λόγω 
ακυρώσεως αυτού με την υπ’ αριθμ. 3188/2009 απόφα¬ 


ση ΣτΕ, και όσον αφορά στην ιδιοκτησία Νικολάου και 
Μιλτιάδη Σούλη με αριθ. 17. 

Συγκεκριμένα επανεγκρίνεται το ρυμοτομικό σχέδιο 
όπως προβλεπόταν στην υπ’ αριθμ. 2216 π.ε./15.5.2002 
απόφαση Γ.Γ.Π.Η. όπως φαίνεται στο συνημμένο στη 
παρούσα τοπογραφικό διάγραμμα σε κλίμακα 1:500 του 
Δ.Ι. και μόνο για την ιδιοκτησία με αριθ. 17 φερόμενων 
ιδιοκτητών Νικολάου και Μιλτιάδη Σούλη με τον κα¬ 
θορισμό της οικοδομικής γραμμής (σημεία 46-74) στο 
Ο.Τ.-97Α επί της οδού Αδμήτου. 

Με τις κανονιστικές διατάξεις της απόφασης αυτής 
δεν προκαλείται δαπάνη σε βάρος του Δημοσίου ή του 
Ο.Τ.Α. κατά τις διατάξεις του άρθρου 29Α του ν. 2081/92. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 22 Μαρτίου 2013 

Ο Περιφερειάρχης 
ΑΛΕΞΑΝΔΡΟΣ ΚΑΧΡΙΜΑΝΗΣ 

